EkBass/fiwiki-20250220-pages-articles huggingface dataset:
Itsehallintoalue

Itsehallintoalue (jota kutsutaan autonomiseksi alueeksi, autonomiseksi entiteetiksi, autonomiseksi yksiköksi, autonomiseksi osaksi tai autonomiseksi territorioksi) on maan hallinnollinen alue tai riippuvainen alue, jolla on jonkinasteinen itsehallinto tai autonomia, joka on määritelty valtion oikeusjärjestyksessä. Tyypillisesti itsehallintoalue on joko maantieteellisesti muusta maasta erillinen tai sen väestö on vähemmistön kuuluva ryhmä. Desentralisaatio on keino, jolla kansallinen hallitus pyrkii lisäämään demokraattista osallistumista ja hallinnollista tehokkuutta tai purkamaan sisäisiä konflikteja. Maat, joissa on itsehallintoalueita, voivat olla federaatioita, liittovaltioita tai konfederaatioita. Itsehallinto on eri maissa ja eri aikoina määritelty eri tavoin. Autonomia on käsitteenä laajempi kuin itsehallinto, mutta täsmällistä rajaa ei niidenkään välille voi määritellä. Itsehallinnollinen alue ei kummassakaan muodossa voi itse muuttaa itsehallintonsa laajuutta, vaan siitä on sovittava valtion kanssa, ja valtionkin päätös tällaisessa asiassa saattaa vaatia esimerkiksi perustuslain muuttamista. Valtio valvoo itsehallinnollisen alueen toimintaa kolmella tavalla. Valtio voi edellyttää itsehallintoalueelta erilaisten tietojen ja raporttien toimittamista valtiolle. Jotkin itsehallintoalueen päätökset eivät tule voimaan ilman valtion hyväksymistä. Itsehallintoyksikön jäsenet saavat yleensä valittaa valtiolle itsehallintoelimen päätösten laillisuudesta ja tarkoituksenmukaisuudesta. Lisäksi valtion viranomaiset saattavat osallistua joihinkin erityispäätöksiin itsehallintoalueella. == Katso myös == * Ahvenanmaan maakunta * Luettelo itsehallinnollisista alueista == Lähteet == == Aiheesta muualla == *
HMS Warspite (1807)

HMS Warspite oli Britannian kuninkaallisen laivaston vuonna 1807 vesillelaskettu Colossus-luokan 74-tykkinen kolmannen luokan linjalaiva. == Valmistus == Alus tilattiin 13. tammikuuta 1798 Pembroken telakalta, missä köli laskettiin 3. joulukuuta 1805. Alus laskettiin vesille 16. marraskuuta 1807 ja valmistui 8. kesäkuuta 1808. Aluksen valmistuskustannukset olivat 59 725 puntaa sisältäen varustamiskulut.Winfield 2014 s.55 == Palvelus == Alus otettiin palvelukseen maaliskuussa 1808 päällikkönään Henry Blackwood, joka oli tehtävässä vuoteen 1813. Alus oli Cherbourgin edustalla ollessaan kuitenkin tilapäisesti William Bowlesin komennossa keväällä 1809. Alus osallistui Napoleonin sotiin vuosina 1807-1810 tukien Portugalissa olevia maavoimia. Alus lähti 2. marraskuuta 1809 Välimerelle. Vuonna 1810 alus osallistui Toulonin saartoon, minkä jälkeen se siirrettiin Kanaalin laivastoon suojaamaan meriliikennettä sekä häiritsemään Ranskan ja Yhdysvaltain kauppaa. Vuoden 1813 alussa valtasi muutaman aluksen kuten yhdysvaltalaisen Philadelphiaan alkoholijuomia ja silkkuä kuljettaneen kuunarin. Kesäkuussa 1814 alus oli Pohjois-Amerikan ja Länsi-Intian asemalla kuljettaen täydennysjoukkoja Quebeciin. Alus poistettiin palveluksesta 1815 ja se palautettiin palvelukseen 1817 76-tykkisenä aluksena. Samalla aluksen perän muotoa oli muutettu. Alus lähti 1825 Portsmouthista vieden kontra-amiraali Philip Woodehousen Länsi-Intian aseman uudeksi komentajaksi. Alus kiersi maapallon 1826-1827 päällikkönään William Parker ollen samalla ensimmäinen New South Walesissa vieraillut laivaston linjalaiva. Alus kuljetti Kreikan tasavallan presidentin kreivi Capo d'Istrian eri paikkoihin itäisellä Välimerellä samalla kun alus valvoi Navarinoa, Modonia ja Coronia yhdessä Ranskan ja Venäjän keisarikunnan laivastojen kanssa. Vuonna 1831 alus oli Etelä-Amerikan asemalla Rio de Janeirossa kontra-amiraali Sir Thomas Bakerin lippulaivana päällikkönään Charles Talbot. Aluksen muutostyöt yksikantiseksi 50-tykkiseksi fregatiksi tilattiin 19. kesäkuuta 1837 Portsmouthin telakalta, missä työ toteutettiin marraskuussa 1833 korjauksena. Alus laskettiin vesille 24. elokuuta 1840 ja valmistui syyskuusta 1841 tammikuuhun 1842.Winfield 2014 s. 106 Alus otettiin 17. elokuuta 1841 palvelukseen Pohjois-Amerikan ja Länsi- Intian asemalle päällikkönään lordi John Hay. Alus lähti 13. lokakuuta 1843 Välimerelle päällikkönään William Parry Wallis. Alus poistettiin palveluksesta huhtikuussa 1846 Chathamissa. Alus lainattiin 27. toukokuuta 1862 Marine Societylle poikien koululaivaksi, jolloin se ankkuroitiin Thamesiin Woolwichin ja Charltonin väliin. Aluksella koulutettiin noin 150 poikaa kerrallaan kymmenen kuukauden kursseilla, joissa annettiin perustiedot meripalvelukseen. Alus tuhoutui tulipalossa 3. tammikuuta 1876. Hylky myytiin McArthur and Companylle 2. helmikuuta 2 610 punnalla ilman tykkejä ja Marine Societyn omaisuutta. ==Lähteet== * * === Viitteet === Luokka:Colossus-luokan linjalaivat
Mutalampi (Ikaalinen)

Mutalampi on Pirkanmaalla Ikaalisissa Leppäsjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Mutalampi on osa Poltinjoen-Leppäsjärven aluetta. == Maantietoa == Lammen pituus on 200 metriä, leveys 100 metriä ja sen pinta-ala on 1,3 hehtaaria. Se sijaitsee Leppäsjärven ja Parkanonjärven välissä aivan Ikaalisten ja Parkanon välisellä rajalla. Lampeen laskee kaksi suo-ojaa ja sen oma laskuoja kulkee 800 metriä ennen laskemistaan Leppäsjärven Aureperään. Rantaviivan pituus on 500 metriä. Lampi on autio eikä sinne johda tietä. Lyhyt metsäautotie ohittaa lammen sadan metrin päästä ja kaupunkien välinen raja kulkee 50 metrin päästä ohi. == Lähteet == Luokka:Poltinjoen–Leppäsjärven alue Luokka:Ikaalisten järvet
Vatavesi

Vatavesi on Pirkanmaalla Parkanossa Yliskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Vatavesi on osa Poltinjoen-Leppäsjärven aluetta. == Maantietoa == Järven pituus on 800 metriä, leveys 200 metriä ja sen pinta-ala on 10 hehtaaria. Se sijaitsee kilometrin verran pohjoiseen Leppäsjärvestä ja Parkanonjärvestä pari kilometriä itään. Järvi jää Vatavedenkankaan ja Välikankaan väliin. Välikangas erottaa sen viereisestä Karhujärvestä. Järveen laskee kymmenen suo-ojaa pienialaisilta soilta ja sen laskuoja lähtee sen eteläpäästä. Se kulkee kilometrin matkan eteläiseen suuntaa ennen kuin se yhtyy Karhujärven laskuojaan. Oja laskee Leppäsjärven pohjoispäähän. Rantaviivan pituus on 1,8 kilometriä. Rannat ovat pääosin suota, mutta molempiin kovanmaan rantoihin on rakennettu kolme vapaa-ajan asuntoa. Niille johtaa tiet Parkanon Yliskylästä. == Lähteet == Luokka:Poltinjoen–Leppäsjärven alue Luokka:Parkanon järvet
Worlds Apart (Conquestin albumi)

Worlds Apart on suomalaisen Conquest-yhtyeen esikoisalbumi, joka julkaistiin vuonna 1999 levymerkillä Elements Music. == Kappaleet == # # # # # # # # # # # #In & Out (Japanin bonuskappale) == Kokoonpano == * Peter James Goodman – laulu * Heikki Warma – kitara * Tuomo Lassila – rummut === Vierailevat muusikot === * Marco Hietala – taustalaulu * Jukka Kolehmainen – basso * Count Wolf – kosketinsoitin * Sakari Kukko – huilut === Tuotanto === * Alf Dernjatin – vastaava tuottaja * Peter James Goodman – tuottaja * Heikki Warma – tuottaja * Marco Hietala – äänittäjä * Teijo Tikkanen – äänittäjä * Hannu Leidén – äänittäjä * Petri Majuri – avustava miksaaja * Drome – masteroija == Arvostelut == * Imperiumi.net: Imperiumi.net * Soundi: Soundi == Lähteet == == Aiheesta muualla == * * Worlds Apart discogs.com-sivustolla Luokka:Vuoden 1999 esikoisalbumit
Karhujärvi (Parkano)

Karhujärvi on Pirkanmaalla Parkanossa Yliskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Karhujärvi on osa Poltinjoen-Leppäsjärven aluetta. == Maantietoa == Järven pituus on 850 metriä, leveys 100 metriä ja sen pinta-ala on 6,5 hehtaaria. Se sijaitsee pari kilometriä pohjoiseen Leppäsjärvestä ja lähes kolme kilometriä Parkanonjärvestä. Vieressä sijaitsee toinen saman kokoinen Vatavesi. Järvi on syntynyt maastossa sijaitsevaan pitkään painaumaan. Järveen laskee kaksi suo-ojaa kahdelta suurelta ojitetulta suolta. Sen laskuoja lähtee järven eteläpäästä ja se laskee Leppäsjärven pohjoispäähän. Laskuojaan yhtyy oikealta puolelta Vataveden laskuoja. Rantaviivan pituus on 1,8 kilometriä ja ne ovat paikoin jyrkkiäkin. Järvi on autio eikä sinne johda teitä. == Vedenlaatu == Järven vedenlaatua on tutkittu ainakin kerran tammikuussa 1994. Päällysvedessä liuenneen hapen määrä oli 5,4–8,0 mg/l (milligramma litrassa) ja hapen kylläisyysaste on noin 41%–56%. Humuksen määrä aiheuttaa alusvedessä happikatoa etenkin talvella. Mittauksessa happea oli alusvedessä 0 mg/l eli se oli hapeton. Hapettomuus liuottaa pohjasta ravinteita veteen. Kokonaistypen pitoisuus vaihteli päällysveden 530–590 μg/l ja oli alusvedessä 900 μg/l (mikrogrammaa litrassa). Kokonaisfosfori oli vastaavasti 22–37 μg/l ja alusvedessä 100 μg/l. Veden happamuustaso eli pH vaihteli järvessä 5,0–5,5 välillä. Pinnalla veden näkösyvyys on 0,8 metriä. Sameusluku oli päällysvede 0,5–0,7 FNU, mutta alusvedessä 5,1 FNU. == Lähteet == Luokka:Poltinjoen–Leppäsjärven alue Luokka:Parkanon järvet
Worlds Apart

Worlds Apart tarkoittaa muun muassa seuraavia asioita: * Worlds Apart, brittiläinen poikabändi * Worlds Apart, Conquestin albumi * Worlds Apart, Sagan albumi.
Rudens Turku

Rudens Turku (s. 1978 Tirana) on albanialais-saksalainen viulisti, joka on levyttänyt vuodesta 2001 lähtien puolen tusinaa kamarimusiikkialbumia muun muassa pianistien Olaf Dressler, Milana Cherniawska ja Oliver Schnyder sekä sellistien Wen-Sinn Yang ja Alban Gerhardt kanssa. Albaniasta 14-vuotiaana Saksaan muuttanut Turku opiskeli Münchenin musiikki- ja teatterikorkeakoulussa Ana Chumachencon johdolla ja suoritti diplomin 2004. Turku on toiminut itävaltalaisen Stanbergerin musiikkipäivien, italialaisen Solonghellon musiikkifestivaalin sekä saksalaisen Tegernseer Musikbegegnungen -tapahtuman taiteellisena johtajana. == Levytyksiä == * 2001: Beethoven, Saint-Saens, Bartók, (pianisti Olaf Dresslerin kanssa) * 2003: Duo Fantastique, (alttoviulisti Daniel Röhnin kanssa) * 2005: Brahms, Franck, Schumann, (pianisti Milana Cherniawskan kanssa) * 2008: Duos for Violin & Cello (sellisti Wen-Sinn Yangin kanssa) * 2009: Homelands (pianisti Oliver Schnyderin kanssa, sai Supersonic-palkinnon) * 2010: Mendelssohn (pianisti Oliver Schnyderin kanssa) * 2012: Sweet Remembrance (pianisti Yumiko Uraben kanssa) ==Aiheesta muualla== *Rudens Turkun verkkosivusto Luokka:Albanialaiset muusikot Luokka:Saksalaiset viulistit Luokka:Vuonna 1978 syntyneet Luokka:Elävät henkilöt
Nancy Grace Roman -avaruusteleskooppi

Nancy Grace Roman -avaruusteleskooppi on kehitteillä oleva Nasan avaruusteleskooppi. Teleskoopin työnimi oli aluksi WFIRST eli Wide-Field Infrared Survey Telescope, mutta NASA nimesi sen uudelleen toukokuussa 2020 kunnioittaakseen tähtitieteilijä Nancy Romanin muistoa. Alkuperäinen hahmotelma Romanista tehtiin jo vuosina 2011-12, mutta virallisesti hanke aloitettiin alkuvuodesta 2016. Laukaisu on tarkoitus olla 2020-luvun puolivälissä. Nasa pitää Roman-teleskooppia seuraavana suurena askeleena avaruusteleskoopeille vuonna 2021 laukaistun James Webb -avaruusteleskoopin jälkeen. Romanin päätarkoituksena ovat pimeään energiaan liittyvät kartoitukset sekä eksoplaneettojen havainnointi. Teleskoopin kokonaisbudjetti on yli 2 miljardia euroa. Sen koronagrafilla on tarkoitus saada himmeitä, mutta suoria kuvia kaukaisista kaasuplaneetoista ja planeetoista. Roman havainnoi infrapunan ja näkyvän valon aallonpituuksilla. Sen pääpeili 2,4 metrin kokoinen, kuten Hubble-avaruusteleskoopilla. Hubblesta Roman eroaa kuva-alaltaan, joka on 100-kertainen Hubbleen verrattuna. Avaruusteleskoopissa on kaksi pääinstrumenttia. Sen laaja-alainen kamera eli WFI ottaa 288 megapikselin kuvia noin puolen asteen levyisestä alueesta taivaalla infrapuna- aallonpituuksilla. Koronagrafi puolestaan ottaa kuvia 0,4-1,0 mikrometrin aallonpituuksilla. ==Katso myös== *Euclid - Esan osin vastaava hanke == Aiheesta muualla == * NASA Introduces New, Wider Set of Eyes on the Universe ==Lähteet== Luokka:Avaruusteleskoopit
Teerijärvi (Parkano)

Teerijärvi on Pirkanmaalla Parkanossa Vahojärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerijärvi on osa Poltinjoen-Leppäsjärven aluetta. == Maantietoa == Järven pituus on 300 metriä, leveys 100 metriä ja sen pinta-ala on 2,4 hehtaaria. Se sijaitsee erämaassa suuren Teerinevan länsilaidalla kallioisten mäkien välissä. Teerinevan laidat ovat ojitettuja ja viisi näistä suo-ojista laskee järveen. Kaakkoon johtava suo-oja toimii samalla laskuojana. Vedet virtaavat suo-ojia myöten etelään ja Ojajärven pohjoispuolelle Soininkallion eteen, missä ojat yhtyvat Ojajärven laskuojaan pari sataa metriä luusuasta. Rantaviivan pituus on 750 metriä. Rannat ovat suota lukuun ottamatta eteläistä kallioista mäkeä, jonka jykkä rinne kohoaa yli seitsemän metriä korkealle. Järvi on autio eikä sinne johda teitä. Metsäautotie loppuu perin sadan metrin päähän. Ikaalisten ja Parkanon välinen raja ohittaa järven sadan metrin päästä. == Lähteet == Luokka:Poltinjoen–Leppäsjärven alue Luokka:Parkanon järvet
Ken Levine

Ken Levine (s. 27. syyskuuta 1966) on yhdysvaltalainen videopelisuunnittelija ja -tuottaja. Hän oli Irrational Games -pelitalon (1997–2014) luova johtaja ja perustajajäsen. Hän johti BioShockin kehittämistä ja hänet tunnetaan myös työstään Thief: The Dark Project- ja System Shock 2 -pelien parissa. == Pelit == *Looking Glass Studios **Thief: The Dark Project *Irrational Games **System Shock 2 **Freedom Force **Tribes: Vengeance **Freedom Force vs the 3rd Reich **SWAT 4 **BioShock **BioShock Infinite Luokka:Amerikanjuutalaiset Luokka:Yhdysvaltalaiset videopelisuunnittelijat Luokka:Yhdysvaltalaiset yrittäjät Luokka:Vuonna 1966 syntyneet Luokka:Elävät henkilöt
Pitkäjärvi (Ikaalinen, Tevaniemi)

Pitkäjärvi on Pirkanmaalla Ikaalisissa Tevaniemen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitkäjärvi on osa Poltinjoen-Leppäsjärven aluetta. == Maantietoa == Järven pituus on 500 metriä, leveys 50 metriä ja sen pinta-ala on 1,6 hehtaaria. Se sijaitsee erämaassa Ojajärven länsipuolella kilometrin päässä. Järvi on muodostunut pitkään painanteeseen, jota pitkin laskee myös järven laskuoja pohjoiseen. Laskuoja yhtyy siellä Ojajärven laskuojaan, joka laskee Leppäsjärveen. Järveen laskee etelästä yksi suo-oja. Rantaviivan pituus on 1,1 kilometriä ja se on suota. Järvi on autio eikä sinne johda teitä. == Lähteet == Luokka:Poltinjoen–Leppäsjärven alue Luokka:Ikaalisten järvet Luokka:Tevaniemi
Sonny James

James Hugh Loden, taiteilijanimeltään Sonny James (1. toukokuuta 1928 – 22. helmikuuta 2016) oli amerikkalainen contry-artisti ja lauluntekijä, joka parhaiten tunnettiin hitistään Young Love, jonka on suomeksi 1973 levyttänyt Rauli Badding Somerjoki Hectorin vastatessa sanoituksestahttp://www.mesta.net/amerikkalainen-laulajatahti-menehtyi-rauli- badding-somerjoki-teki-hanen-hitista-suomipopin-klassikon/. Sonny Jamesilla oli vuosina 1953–1983 kaikkiaan 72 country- ja pop-hittiä, jotka ylsivät listoille. Mukaan mahtuu viiden vuoden jakso, jonka aikana 16 Sonny Jamesin hittiä nousi suoraan Billboard listan ykköseksi. Kaikkiaan 26 singleään ylsi jossain vaiheessa listaykköseksi. Albumilistalla 21 albumia ylsi contry-listan TOP-10 sijoitukseen. Toukokuussa 2007 Sonny James and his Southern Gentlemen valittiin Nashvillen Country Music Hall of Famen jäseneksi. == Lähteet == == Aiheesta muualla == *Virallinen kotisivu * Luokka:Yhdysvaltalaiset countrymuusikot Luokka:Yhdysvaltalaiset laulajat Luokka:Vuonna 1928 syntyneet Luokka:Vuonna 2016 kuolleet
Ojajärvi (Ikaalinen)

Ojajärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Ojajärvi on osa Poltinjoen-Leppäsjärven aluetta. == Maantietoa == Järven pituus on 1,4 kilometriä, leveys 550 metriä ja sen pinta-ala on 47 hehtaaria. Se sijaitsee erämaassa viisi kilometriä Tevaniemestä koilliseen. Ympäröivä maastossa on paljon kallioita, joiden välissä on soistuvaa metsää. Ainoa huomattava mäki Sillankalliot sijaitsee aivan rannassa, jossa sen rinne kohoaa yli 15 metrin korkeuteen. Suot on ojitettu ja parikymmentä suo-ojaa on johdettu Ojajärveen. Itäpuolella oleva Huhtalampi laskee tällaista ojaa myöten Ojajärveen. Eteläiset Ahvenlampi ja Aittolampi laskevat Vähä Ojajärveen, jonka vedenpinta on samalla korkeudella Ojajärven kanssa ja on siihen yhteydessä yli viisi metriä leveän uoman välityksellä. Ojajärven laskuoja, joka lähteen järven pohjoispäästä, on kaivamalla suoristettu luontainen oja, joka laskee Leppäsjärven Ojalahteen. Järvi on kivinen ja siinä on kuusi saarta tai luotoa. Suurin saari on 120 metriä pitkä ja se on asuttu. Rantaviivan pituus on 4,7 kilometriä. Noin puolet rannoista on suota ja loput kovapohjaista metsämaata. Järvellä on neljä vapaa-ajan asuntoa, joista yksi sijaitsee suurimmassa saaressa. Sorvanperän ja Varissalmen yhdistävä kylätie seuraa järven pohjoisrantaa ohittaessaan sen Sillankallioiden alta. == Vedenlaatu == Järven vedenlaatua on tutkittu ainakin neljä kertaa vuosina 1978–1992. Mittauspiste sijaitsee selän eteläpuolella keskellä olevan syvänteen kohdalla. Niiden mukaan järvi on humuksinen ja karu järvi, jonka vesi on hapanta. Päällysvedessä liuenneen hapen määrä vaihtelee 5,2–9,2 mg/l (milligramma litrassa) ja hapen kylläisyysaste on noin 38%–91%. Humuksen määrä aiheuttaa alusvedessä happikatoa etenkin talvella. Hapettomuus ei kuitenkaan liuota pohjasta ravinteita, koska järven kokonaistypen pitoisuus vaihtelee 440–580 μg/l (mikrogrammaa litrassa) ja kokonaisfosfori 9–27 μg/l. Veden happamuustaso eli pH vaihtelee järvessä 5,2–5,7 välillä. Pinnalla veden näkösyvyys on 1,2–1,6 metriä. Sameusluku on 0,5–1,2 FNU. == Historiaa == Vuonna 1959 painetussa peruskartassa järvi on asumaton. Järven pohjoispuolella oli jo aloitettu soiden ojittaminen ja järven laskuoja oli jo perattu. Ojia oli vielä vähän, eikä yhtäkään ollut johdettu järveen. Ainoa rakennus oli Vähä Ojajärvellä sijainnut kämppä. == Lähteet == Luokka:Poltinjoen–Leppäsjärven alue Luokka:Ikaalisten järvet
Vesna Dekleva

Vesna Dekleva (6. huhtikuuta 1975 Koper, Slovenian ST, Jugoslavia) on slovenialainen, uransa lopettanut kilpapurjehtija. Hänen pääluokkansa oli 470, mutta hän kilpaili myös Elliott 6m, Europe ja RS:X -luokissa. Dekleva kilpaili maailmanmestaruuskilpailuissa yhdeksän kertaa: kuudesti 470-luokassa, kahdesti Europe-luokassa ja kerran Elliott 6m-luokassa. Hänen paras sijoituksensa tuli vuonna 2004, jolloin hän oli toinen Zadarissa käydyissä 470-luokan MM- kilpailuissa. Europe-luokassa hän parhaimmillaan 23 ja Elliot 6m-luokassa hän sijoittui sijalle 19. Olympialaisissa Dekleva kilpaili Europe-luokassa vuonna 1996 ja 470-luokassa vuosina 2004 ja 2008. 470-luokassa hänen parinaa oli Klara Maučec. Vuonna 1996 hän sijoittui sijalle 18. Hän oli parhaimmillaan lähdössään viides ja kuudes. Vuonna 2004 Dekleva ja Maučec sijoittuivat lopputuloksissa neljänneksi. He voittivat yhden lähdön, olivat kolmesti toisia ja kahdesti kolmansia. Vuonna 2008 pari oli lopputuloksissa sijalla 13, ollen kolmesti lähtöjensä kolmansia. Dekleva oli 470-luokan maailmanrankingissä parhaimmillaan viides. Hänen ensimmäinen rankingsijoituksensa on huhtikuulta 1998. Ensimmäisen kerran Dekleva oli 20 parhana joukossa elokuussa 2003. Hän pysyi 20 parhaan joukossa aina huhtikuuhun 2006. Hän oli uudestaan vielä 20:nen joukossa helmikuusta 2009 saman vuoden huhtikuuhun. Hänen viimeinen rankingsijoituksensa on elokuulta 2010. == Lähteet == * * === Viitteet === Luokka: Slovenialaiset kilpapurjehtijat Luokka: Vuonna 1975 syntyneet Luokka: Elävät henkilöt
Singaporen aluejako

Singaporen aluejako perustuu useaan tasoon. Singapore on jaettu ensin viiteen suuralueeseen (), jotka on jaettu 55 pienempään alueeseen () eli lähiöön. Nämä alueet on vielä jaettu pienempiin alueisiin (). Aluejakoa hallinnoi Urban Redevelopment Authority (URA), joka on osa Singaporen kansallisen kehityksen ministeriötä. ==Aluejako== Kartassa oleva Central Area on jaettu useampaan osaan. Ne on osoitettu alla olevassa taulukossa vaalean vihreällä taustavärillä. Alue Asukasluku (arvio 2015) Pinta-ala [km2] Läntinen suuralue 903 010 201,3 Boon Lay 30 8,23 Bukit Batok 139 270 11,13 Bukit Panjang 139 030 8,99 Choa Chu Kang 174 330 6,11 Clementi 91 630 9,49 Jurong East 84 980 17,83 Jurong West 272 660 14,69 Pioneer 100 12,1 Tengah 10 7,4 Tuas 70 30,04 Western Water Catchment 900 69,46 Keskinen suuralue 939 890 13,27 Bishan 90 700 7,62 Bukit Merah 155 840 14,34 Bukit Timah 74 470 17,53 Downtown Core 3 720 4,34 Geylang 116 960 9,64 Kallang 101 210 9,17 Marina East 1,82 Marina South 1,62 Marine Parade 48 730 6,12 Museum 380 0,83 Newton 6 920 2,07 Novena 47 990 8,98 Orchad 920 0,96 Outram 22 080 1,37 Queenstown 98 050 20,43 River Valley 9 190 1,48 Rochor 14 590 1,62 Singapore River 2 720 0,96 Straits View 0,77 Tanglin 19 000 7,63 Toa Payoh 124 940 8,17 Itäinen suuralue 693 500 93,1 Bedok 289 750 21,69 Changi 2 530 40,61 Changi Bay 1,7 Pasir Ris 139 890 15,02 Paya Lebar 40 11,69 Tampines 261 230 20,89 Koillinen suuralue 834 450 103,9 Ang Mo Kio 174 770 13,94 Hougang 222 310 13,93 Punggol 109 750 9,34 Seletar 270 10,25 Sengkang 206 680 10,59 Serangoon 120 670 10,1 Pohjoinen suuralue 531 860 134,5 Central Water Catchment 10 37,15 Lim Chu Kang 90 17,3 Mandai 2 120 11,77 Sembawang 76 530 12,34 Simpang 5,13 Sungei Kadut 850 15,99 Woodlands 250 290 13,59 Yishun 201 970 21,24 Tämän lisäksi Singaporen alueella asuu arviolta 1,632 miljoonaa ihmistä, jotka ovat työläisiä, opiskelijoita tai muita ulkomaalaisia, joita ei lasketa edellisissä asukasluvuissa mukaan. ==Lähteet== *
Geylang

Geylang (, ) on yksi Singaporen alueista (). Geylang sijaitsee Keskisellä suuralueella Etelä-Singaporessa. Vuoden 2010 väestölaskussa alueen asukasluku oli 120 690, ja vuoden 2015 ennusteessa 116 960. Alueen pinta-ala on 9,64 km2. Geyland rajautuu pohjoisessa Hougangiin ja Toa Payohiin, lännessä Kallangiin, etelässä Marine Paradeen ja idässä Bedokiin. Historiallisesti Geylang oli merimiesten ja malaijien asuinaluetta. Nykyään alue on tunnettu punaisten lyhtyjen alueena. ==Geylangin aluejako== Geylang jaetaan viiteen alueeseen (). Nimi Väkiluku (ennuste 2015) Pinta-ala Aljunied 41 710 2,95 Geylang East 33 380 2,58 Kallang Way 40 0,98 Kampong Ubi 13 210 1,88 MacPherson 28 630 1,26 == Kuvia == Tiedosto:Seng Ong Temple, Dec 05.JPG|Seng Ong temppeli Tiedosto:Geylang-Road-By-Night-2008.jpg Tiedosto:EunosHDB.JPG Tiedosto:Geylang Road Shophouses.jpg Aljunied Station Platform B.jpg ==Lähteet== == Aiheesta muualla == Luokka:Singaporen alueet
Dietyylisulfaatti

Dietyylisulfaatti (C4H10SO4) on etanolin ja rikkihapon muodostama niin kutsuttu epäorgaaninen esteri. Yhdistettä voidaan käyttää orgaanisen kemian synteeseissä etyloivana reagenssina ja katalyyttinä. == Ominaisuudet == Huoneenlämpötilassa dietyylisulfaatti on väritöntä tai kellertävää nestettä, jolla on piparmintun kaltainen haju. Se liukenee hieman veteen ja hydrolysoituu kuumassa vedessä etanoliksi ja rikkihapoksi. Dietyylisulfaatti liukenee erittäin hyvin useisiin orgaanisiin liuottimiin kuten etanoliin ja dietyylieetteriin. Dietyylisulfaatti reagoi useiden vapaita elektronipareja sisältävien yhdisteiden kanssa alkyloimalla ne. Alkoholeista muodostuu etyylieetterijohdannaisia, karboksyylihapoista etyyliestereitä, ja myös amiinit, tiolit ja fosfiinit alkyloituvat. Kuumennettaessa aromaattisten yhdisteiden kanssa dietyylisulfaattia muodostuu sulfonihappojohdannaisia.W. B. McCormack & B. C. Lawes: Sulfuric and Sulfurous Esters, Kirk-Othmer Encyclopedia of Chemical Technology, John Wiley & Sons, New York, 2000. Viitattu 26.2.2016Karl Weisenberger, Dieter Mayer & Stanley R. Sandler: Dialkyl Sulfates and Alkylsulfuric Acids, Ullmann's Encyclopedia of Industrial Chemistry, John Wiley & Sons, New York, 2000. Viitattu 26.2.2016 Dietyylisulfaatin akuutti myrkyllisyys ei ole aivan yhtä suuri kuin dimetyylisulfaatilla, mutta aine on silti myrkyllistä ja ärsyttää ihoa, silmiä ja hengitysteitä. Aineelle altistumisesta voi seurata voimakasta kipua silmissä ja kurkussa, näön väliaikaista heikentymistä, yskää, pääkipua, huonovointisuutta ja ihovaurioita. Koska dietyylisulfaatti on erittäin voimakas alkyloiva yhdiste, se on todennäköisesti myös ihmiselle karsinogeeninen eli syöpää aiheuttava aine. == Valmistus ja käyttö == Dietyylisulfaatin valmistamiseen on useita eri menetelmiä. Ensimmäisen kerran yhdistettä valmistivat Dumas ja Peligot vuonna 1835 tislaamalla rikkihapon ja etanolin seosta. Nykyään yhdistettä valmistetaan käsittelemällä etyylivetysulfaattia natriumkloridilla ja tislaamalla alipaineessa tai käsittelemällä rikkihapon ja eteenin reaktioseosta natriumsulfaatilla alipaineessa. Dietyylisulfaattia käytetään orgaanisissa synteeseissä voimakkaana etyloivana reagenssina valmistettaessa muun muassa väriaineita ja lääkeaineita. Sitä voidaan käyttää myös sulfonointikatalyyttinä. == Lähteet == == Aiheesta muualla == *Kyoto Encyclopedia of Genes and Genomes (KEGG): Diethyl sulfate *ChemBlink: Diethyl sulfate Luokka:Esterit Luokka:Sulfaatit
Wilhelmina Cygnaeus

Sofia Wilhelmina (Mina) Cygnaeus, o.s. Backlund (14. helmikuuta 1851 Jönköping – 19. maaliskuuta 1936 Helsinki) oli ruotsalais-suomalainen näyttelijä. Mina Cygnaeus, Aamulehti, 20.03.1936, nro 78, s. 5, Kansalliskirjaston digitaaliset aineistot Cygnaeuksen vanhemmat olivat kauppias Carl Gustaf Backlund ja Anna Helena Jonsson. Hän oli vuodesta 1889 naimisissa Åbo Tidningin päätoimittaja Gustaf Alexander Cygnaeuksen (k. 1907) kanssa. Mina Cygnaeus näytteli Carl Johan Fröbergin oppilaskiertueessa 1870–1876 ja oli Tukholman ja Göteborgin teattereiden näyttelijä 1876–1885. Hänen roolejaan olivat muun muassa Nukkekodin Nora. Mina Cygnaeus kävi ensimmäisen kerran Suomessa 1886 erään kiertueen mukana ja hän asettui myöhemmin pysyvästi asumaan Suomeen. Näyttelijäuran jälkeen hän oli Turun ruotsalaisen teatterin johtokunnan jäsen 1900–1909 ja toimi näyttelijä-ohjaajana ja kiertueiden järjestäjänä. Vuosina 1909–1928 hän oli Helsingin Ruotsalaisen Teatterin oppilaskoulun opettaja.Kuka kukin oli, Wikisource == Lähteet == ==Aiheesta muualla== * Svenskt porträttgalleri * Luokka:Suomalaiset näyttelijät Luokka:Vuonna 1851 syntyneet Luokka:Vuonna 1936 kuolleet
Milford Sound

Milford Sound (maori: Piopiotahi) on vuono lounaisessa Uudessa-Seelannissa Eteläsaarella Fiordlandin kansallispuistossa. ==Turismi== Milford Sound on arvioitu maailman parhaimpiin matkakohteisiin useissa kansainvälissä tutkimuksissa.Tour Guide: Milford Sound, New Zealand TripAdvisor 2008 Travelers' Choice Destinations Award Downloadable PDF file (email address required) Se on myös Uuden-Seelannin suosituin turistikohde.Real Journeys rapt with Kiwi Must-Do's. Rudyard Kipling on kutsunut paikkaa maailman kahdeksanneksi ihmeeksi.Milford Sound, South Island, New Zealand ==Ilmasto== Milford Soundin vuotuinen sadanta on pitkälti yli 6 000 mm vuodessa, mikä tekee siitä yhden maailman sateisimmista paikoista.Experience of New Zealand ==Katso myös== * Fiordlandin kansallispuisto * Doubtful Sound == Lähteet == == Aiheesta muualla == Luokka:Uuden-Seelannin vuonot
Jenny Elfving

Jenny Maria Elfving (31. maaliskuuta 1871 Vaasa – 9. heinäkuuta 1932) oli suomalainen puutarhaviljelyksen edistäjä.Kuka kukin oli, Wikisource Jenny Elfvingin vanhemmat olivat Vaasan pormestari Karl Oskar Elfving vanhempi ja Jenny Sofia Nyman. Hän kävi tyttökoulun 1887, kauppaopiston 1890, Haapaveden kasvitarhakoulun 1895, Tampereen talouskoulun opettajaosaston 1896. Hän teki opintomatkan Ruotsiin ja Tanskaan 1904, Tanskaan ja Saksaan 1906. Hän oli Paimion emäntäkoulun johtaja 1897, Sippola-ReitkalIin puutarha- ja maatalouskoulun johtaja ja opettaja 1898–1908. Hän perusti Järvilinnan puutarhaopettajaopiston 1908 ja oli sen johtaja 1908–1917. Sen jälkeen hän oli Kangasalan kotitalousopiston 2. johtaja ja opettaja 1920–1921 sekä 1924. Elfving pani alulle Marttayhdistyksen käytännölliset työmuodot 1899. Hän sävelsi pianokappaleita ja lauluja. Jenny Elfvingin sisar oli kirjailija ja tasavallan presidentin puoliso Ester Ståhlberg ja veljiä metsänhoitaja ja metsäneuvos Karl Oskar Elfving nuorempi sekä maatalousasiantuntija Östen Elfving. ==Julkaisuja== *Puutarha-suunnitelmia pienviljelijöille. Otava 1913 *Kukkaviljelys avomaalla : yksi- ja kaksivuotiset kukat sekä avomaata varten viljeltävät ruukkukasvit. Otava 1921 *Koivu ja tähti sekä muuta joulu- ohjelmistoa ; kirj. Arvid Lydecken ja Jenny Elfving. "Koteja kodittomille lapsille" yhdistyksen julkaisuja. Otava 1923 *Suomalaista puutarhataidetta. Otava 1929 *Suomen maakuntalaulut (Elfving-Hannikainen) 1928 == Lähteet == Luokka: Suomen koulujen rehtorit‎ Luokka:Vuonna 1871 syntyneet Luokka:Vuonna 1932 kuolleet
Isabela (provinssi)

Isabela on Filippiinien Cagayan Valleyn alueella sijaitseva provinssi. Sen pääkaupunki on Ilagan. Provinssin naapureita ovat pohjoisessa Cagayan, kaakossa Aurora, lounaassa Quirino ja Nueva Vizcaya ja lännessä Ifugao, Mountain Province ja Kalinga. Idässä Isabela rajoittuu Tyyneenmereen. Sen väkiluku vuoden 2010 väestönlaskennassa oli 1 489 645. == Lähteet == == Aiheesta muualla == Luokka:Filippiinien provinssit
Kalingan provinssi

Kalinga on Filippiinien Cordilleran hallinnollisella alueella sijaitseva provinssi. Sen pääkaupunki on Tabuk. Provinssin naapureita ovat pohjoisessa Apayao, koillisessa Cagayan, idässä Isabela, etelässä Mountain Province ja lännessä Abra. Sen väkiluku vuoden 2010 väestönlaskennassa oli 201 613. == Lähteet == == Aiheesta muualla == Luokka:Filippiinien provinssit
Ojajärvi

Ojajärvi voi tarkoittaa seuraavia: == Paikannimenä == * Ojajärvi, järvi Alajärvellä * Ojajärvi (eteläinen), järvi Hämeenlinnassa * Ojajärvi (pohjoinen), järvi Hämeenlinnassa * Ojajärvi, järvi Ikaalisissa * Vähä Ojajärvi, järvi Ikaalisissa * Ojajärvi, järvi Kangasalla * Ojajärvi, järvi Lopella ja Janakkalassa * Ojajärvi, järvi Rauman ja Laitilan rajalla * Ojajärvi, järvi Sastamalassa * Ojajärvi, järvi Tammelassa * Ojajärvi, järvi Ylöjärvellä * Vähä Ojajärvi järvi Ylöjärvellä * Ojajärvi, kylä Kaukolassa == Sukunimenä == * Arto Ojajärvi, Archzie (s. 1962), The 69 Eyes -yhtyeen basisti ja taustalaulaja * Aulis Ojajärvi (1913–1968), rehtori ja kirjailija * Eino Ojajärvi (1911–1992), pappi ja kansanedustaja, Pielisjärven Kristillisen Kansanopiston johtaja 1944–1967 * Janne Ojajärvi (s. 1986), kansanmuusikko, huuliharpisti ja pitkähuilisti * Olli Ojajärvi (s. 1971), jazz-saksofonisti ja säveltäjä * Tero Ojajärvi (s. 1968–2017), pesäpalloilija. Luokka:Järvien täsmennyssivut
Laguna (provinssi)

Laguna on Filippiinien Calabarzonin alueella sijaitseva provinssi. Sen pääkaupunki on Santa Cruz. Provinssin naapureita ovat pohjoisessa Rizal, idässä Quezon, etelässä Batangas, lännessä Cavite ja luoteessa Metro Manila. Sen väkiluku vuoden 2010 väestönlaskennassa oli 2 669 847. == Lähteet == == Aiheesta muualla == Luokka:Filippiinien provinssit
Lanao del Norte

Lanao del Norte on Filippiinien Pohjois-Mindanaon alueella sijaitseva provinssi. Sen pääkaupunki on Tubod. Provinssin naapureita ovat koillisessa Misamis Oriental ja Bukidnon, kaakossa Lanao del Sur ja lännessä Zamboanga del Sur. Sen väkiluku vuoden 2010 väestönlaskennassa oli 607 917. == Lähteet == == Aiheesta muualla == Luokka:Filippiinien provinssit
Aino Durchman

Aino Jenny Durchman (4. lokakuuta 1892 Kuopion maalaiskunta – 10. marraskuuta 1994 Helsinki) oli sairaanhoitaja, joka työskenteli Helsingin sairaanhoito- opiston opettajana ja rehtorina sekä kehitti alan koulutusta. Kirjoitettuaan ylioppilaaksi 1912 hän suunnitteli historian opintoja. Hänellä ei kuitenkaan ollut taloudellisia mahdollisuuksia yliopisto-opintoihin, joten hän ryhtyi opiskelemaan sairaanhoitajaksi. Alalla oli tavoitteena löytää suomen kielellä opettamaan kykeneviä sairaanhoitajia. Durchmaniin rupesi kohdistumaan tällaisia odotuksia. Durchman valmistui sairaanhoitajaksi 1918 ja osallistui Suomen sisällissotaan valkoisten joukoissa kulkevana sairaanhoitajana. Työuransa hän aloitti Viipurin lääninsairaalassa, jossa Helsingin lisäksi koulutettiin sairaanhoitajia. Hän suoritti kasvatusopin tutkinnon Helsingin yliopistossa 1924. Samana vuonna hän osallistui Helsingissä järjestetylle kuusiviikkoiselle jatkokurssille, joka oli tarkoitettu opetustyötä tekeville sairaanhoitajille. Tämän jälkeen hän opiskeli apurahan turvin Yhdysvalloissa Columbian yliopistossa, joka oli sairaanhoitajien ensimmäinen akateeminen opinahjo, alalla yliopistotason arvostetuin. Hän suoritti Bachelor of Science- tutkinnon pääaineenaan opetustyö sairaanhoitajakouluissa. Opintojensa jälkeen Durchman palasi 1927 Viipurin lääninsairaalaan ylihoitajaksi. Sieltä hän siirtyi ylihoitajaksi Helsingin yleiseen sairaalaan. Samalla hän toimi valtion kasvatusopillisen jatkokurssin johtajana. Muodollisen koulutuksen lisäksi hän piti ammattitaitoaan yllä opintomatkoilla. Vuonna 1933 hän oli Rockefeller- säätiön stipendiaattina USA:ssa ja Kanadassa sekä 1950 WHO-stipendiaattina USA:ssa. Hän opiskeli myös kansainvälisesti tunnetussa Yalen yliopiston sairaanhoitajakoulussa. Hän toi työssään esille yksilöllisyyttä. Potilaan hyvän yleishoidon oli oltava myös hyvää terveydenhoitoa. Sairaanhoidon oppimisen tuli edeltää erikoisalojen sairaanhoidon oppimista. Hän myös puolusti sairaanhoitajaoppilaiden oikeuksia aikana, jolloin oppilaat olivat sairaaloille vain välttämätöntä työvoimaa. Hän seurasi oppilaidensa menestymistä ja osasi sen perusteella ehdottaa heille omaa erikoistumisalaansa. Durchmanista tuli Suomen ensimmäinen sairaanhoitajakoulun johtaja, kun hän aloitti työnsä Helsingin sairaanhoitajatarkoulussa 1936. Kaikki sairaanhoitajien koulutus yhdistettiin Helsingin sairaanhoito-opistoon 1958, ja Durchmanista tuli opiston rehtori. Tästä virasta hän siirtyi eläkkeelle 1959. Aino Durchman kuoli 102-vuotiaana 1994. ==Lähteet== * http://www.kansallisbiografia.fi/kb/artikkeli/5013/ Luokka:Suomalaiset sairaanhoitajat Luokka:Suomalaiset opettajat Luokka:Suomen oppilaitosten rehtorit Luokka:Yli satavuotiaiksi eläneet suomalaiset Luokka:Vuonna 1892 syntyneet Luokka:Vuonna 1994 kuolleet
Lanao del Sur

Lanao del Sur on Filippiinien Mindanaon autonomisella muslimialueella sijaitseva provinssi. Sen pääkaupunki on Marawi. Provinssin naapureita ovat luoteessa Lanao del Norte, idässä Bukidnon ja etelässä Maguindanao ja Cotabato. Sen väkiluku vuoden 2010 väestönlaskennassa oli 933 260. == Lähteet == == Aiheesta muualla == Luokka:Filippiinien provinssit
Leyte (provinssi)

Leyte on Filippiinien Itä-Visayasin alueella sijaitseva provinssi. Sen pääkaupunki on Tacloban. Se muodostuu Leyten saaren pohjoispuolesta, ja sen ainoa naapuriprovinssi on Southern Leyte. Sen väkiluku vuoden 2010 väestönlaskennassa oli 1 567 984. == Lähteet == == Aiheesta muualla == Luokka:Filippiinien provinssit
Maguindanao

Maguindanao on Filippiinien Mindanaon autonomisella muslimialueella sijaitseva provinssi. Sen pääkaupunki on Shariff Aguak. Provinssin naapureita ovat pohjoisessa Lanao del Sur, idässä Cotabato ja etelässä Sultan Kudarat. Sen väkiluku vuoden 2010 väestönlaskennassa oli 944 718. == Lähteet == == Aiheesta muualla == Luokka:Filippiinien provinssit
Marinduque

Marinduque on Filippiinien Mimaropan alueella sijaitseva provinssi. Sen pääkaupunki on Boac. Se koostuu Marinduquen saaresta ja sitä ympäröivistä pienistä saarista. Sen väkiluku vuoden 2010 väestönlaskennassa oli 227 828. == Lähteet == == Aiheesta muualla == Luokka:Filippiinien provinssit
Huhtalampi (Ikaalinen)

Huhtalampi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Huhtalampi on osa Poltinjoen-Leppäsjärven aluetta. == Maantietoa == Lammen pituus on 300 metriä, leveys 100 metriä ja sen pinta-ala on 2 hehtaaria. Se sijaitsee 250 metriä itään Ojajärvestä kalliomäkiä ja soita vuorottelevassa erämaisessa maastossa. Lampeen laskee kuusi suo-ojaa, jotka on kaivettu ympäristön pienialaisiin soihin. Yksi suo-ojista on samalla laskuojana, joka laskee Ojajärveen. Rantaviivan pituus on 750 metriä, mutta lampi on autio. Lammen rannat ovat pääasiassa suota, mutta itäuolinen kallioinen mäki kohoaa yli 12 metrin korkeuteen. Lammen eteläpuolelta kulkee metsäautotie, joka haarautuu vieressä kulkevalta Varissalmen ja Sorvanperän yhdistävältä tieltä. == Lähteet == Luokka:Poltinjoen–Leppäsjärven alue Luokka:Ikaalisten järvet
Vähä Ojajärvi (Ikaalinen)

Vähä Ojajärvi on Pirkanmaalla Ikaalisissa Tevaniemessä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Ojajärvi on osa Poltinjoen-Leppäsjärven aluetta. == Maantietoa == Järven pituus on 550 metriä, leveys 150 metriä ja sen pinta-ala on 5,1 hehtaaria. Se sijaitsee Ojajärven eteläpuolella ja järviä yhdistää leveä jokimainen uoma. Järvillä on myös samat vedenpinnan korkeudet. Siihen laskee vain kaksi suo-ojaa, jotka ovat Ahvenlammen, sen lähellä oleva nimettömän lammen ja Aittolammen laskuojia. Järvessä on vain yksi pieni luoto. Rantaviivan pituus on 1,6 kilometriä ja se on puoliksi suota ja puoliksi kalliosta kangasmetsää. Järvi on autio lukuun ottamatta pientä kämppää 50 metriä länsirannasta. Noin 100 metriä itään sijaitsee nimetön lampi, jonka pituus on 60 metriä. == Pirkan Taival == Pirkan Taipaleen Parkanoon johtava reitti ohittaa Vähä Ojajärven sen eteläpuolelta. Reitillä on nuotiopaikka Vähä Ojajärven kohdalla suon reunassa olevalla kalliolla. Itäpuolella reitti kiertää viereisen Ahvenlammen. == Lähteet == Luokka:Poltinjoen–Leppäsjärven alue Luokka:Ikaalisten järvet Luokka:Tevaniemi
Uuden Musiikin Kilpailu 2016

Uuden Musiikin Kilpailu 2016 (UMK 2016) järjestettiin 6.–27. helmikuuta 2016. Kilpailun voitti Sandhja kappaleellaan "Sing It Away". Kilpailu oli järjestyksessään viides Uuden Musiikin Kilpailu. ==Formaatti== Kilpailuun osallistui 18 avoimen haun kautta mukaan päässyttä laulajaa/yhtyettä jotka jaettiin kolmeen semifinaaliin. Jokaisesta semifinaalista yleisö äänesti kolme parasta finaaliin. Finaalissa kilpailun voittajan päättivät puoliksi yleisö ja puoliksi raadit. Vuonna 2016 mukana olivat seuraavat raadit: Viisuasiantuntijat, Muusikot, Bloggaajat, Media, Tubettajat, Suomenruotsalaiset, Sateenkaari, Eduskunta, Asfalttimiehet, Lapset ja Somettajat. Parhaimman yhteistuloksen saanut voitti kilpailun ja edusti Suomea Euroviisuissa 2016. ==Kilpailun kulku== ===1. semifinaali (6. helmikuuta)=== Vuoden 2016 Uuden Musiikin Kilpailun ensimmäinen semifinaali kilpailtiin 6. helmikuuta 2016 Ylen studiolla. Ennakkoäänien mukaan finaaliin olivat pääsemässä Saara Aalto, Stella Christine ja Pää-Äijät. Lopullisissa tuloksissa Eini pääsi Pää-Äijien tilalta finaaliin. Nro Artisti Kappale Tulos Äänet (%) Sija 1 Saara Aalto "No Fear" Jatkoon 35% 1. 2 Mikko Herranen "Evil Tone" Karsiutui 7% 6. 3 Stella Christine "Ain’t Got Time for Boys" Jatkoon 21% 2. 4 Eini "Draamaa" Jatkoon 18% 3. 5 ClemSO "Thief" Karsiutui 8% 5. 6 Pää-Äijät "Shamppanjataivas" Karsiutui 11% 4. ===2. semifinaali (13. helmikuuta)=== Toinen semifinaali käytiin 13. helmikuuta. Finaaliin pääsivät Cristal Snow, Annica Milán & Kimmo Blom sekä Mikael Saari, jotka kaikki olivat myös ennakkoäänien perusteella menossa finaaliin. Nro Artisti Kappale Tulos Äänet (%) Sija 1 Attention 2 "Ready for the Show" Karsiutui 5% 6. 2 Cristal Snow "Love Is Blind" Jatkoon 22% 3. 3 Annica Milán & Kimmo Blom "Good Enough" Jatkoon 22% 2. 4 Rafaela Truda "Rise Up" Karsiutui 13% 4. 5 Ylona "Blazing Fire" Karsiutui 13% 5. 6 Mikael Saari "On It Goes" Jatkoon 25% 1. ===3. semifinaali (20. helmikuuta)=== Vuoden kolmas semifinaali kilpailtiin 20. helmikuuta. Ennakkoäänien perusteella Tuuli Okkonen, Barbe-Q-Barbies ja Sandhja olivat menossa finaaliin eivätkä lopulliset tulokset muuttaneet tilannetta. Nro Artisti Kappale Tulos Äänet (%) Sija 1 Lieminen "Pehmeiden arvojen vaalijat" Karsiutui 5% 6. 2 Tuuli Okkonen "Don’t Wake Me Up" Jatkoon 24% 2. 3 Gušani Brothers "Poom Poom" Karsiutui 10% 4. 4 Barbe-Q-Barbies "Let Me Out" Jatkoon 24% 3. 5 Pietarin Spektaakkeli "Liian kuuma" Karsiutui 9% 5. 6 Sandhja "Sing It Away" Jatkoon 28% 1. ===Finaali (27. helmikuuta)=== Finaalia seurasi keskimäärin 690 000 televisionkatsojaa. Nro Artisti Kappale Raadin pisteet Yleisön pisteet Yhteensä Sija 1 Cristal Snow "Love Is Blind" 41 39 80 6. 2 Stella Christine "Ain't Got Time for Boys" 19 28 47 8. 3 Annica Milán & Kimmo Blom "Good Enough" 35 46 81 5. 4 Eini "Draamaa" 32 29 61 7. 5 Barbe-Q- Barbies "Let Me Out" 46 39 85 4. 6 Tuuli Okkonen "Don't Wake Me Up" 20 21 41 9. 7 Sandhja "Sing It Away" 98 62 160 1. 8 Saara Aalto "No Fear" 67 87 154 2. 9 Mikael Saari "On It Goes" 72 79 151 3. ==Lähteet== Luokka:Eurovision laulukilpailu 2016 Luokka:Suomen euroviisukarsinnat
Helsinki (albumi)

__NOTOC__ Helsinki on ramopunk-yhtye Häiriköiden järjestyksessään viides studioalbumi. Se julkaistiin 21. lokakuuta 2015 levymerkillä Airiston punk- levyt. Albumi on yhtyeen ensimmäinen sitten vuonna 2006 julkaistun Ratkaisun. Helsingin yleisilme on pääosin yrmeä ja ahdistunut. == Vastaanotto == Albumi sai positiivisen vastaanoton. Soundin Asko Alanen antoi albumille neljä tähteä viidestä, kehuen yhtyettä edelleen ”luotettavan ripeäksi ja rosoiseksi levyttäjäksi”, ja kappaleiden rokkaavan jäntevästi. Desibelin Mika Roth mainitsi yhtyeen musiikin olevan aiempaan tuotantoon verrattuna perinteisempää punkia. Roth kehuu sävellyksiä mutta huomauttaa tekstien olevan heikompia. == Kappaleet == # # # # # # # # # # # # # # # == Arvostelut == * Desibeli.net: * Soundi: == Lähteet == == Aiheesta muualla == * Helsinki discogs.com -sivustolla Luokka:Häiriköiden albumit Luokka:Vuoden 2015 albumit
Ahvenlampi (Ikaalinen, Tevaniemi)

Ahvenlampi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ahvenlampi on osa Poltinjoen-Leppäsjärven aluetta. == Maantietoa == Lammen pituus on 250 metriä, leveys 250 metriä ja sen pinta-ala on 3,7 hehtaaria. Se sijaitsee 250 metriä etelään Ojajärvestä Ahvenlamminnevan sisällä. Ympäröivä suo on muutamaa reunaojaa lukuun ottamatta ojittamatta ja lampeen laskee vain kaksi ojaa. Lammella ei ole laskuojaa. Rantaviivan pituus on 800 metriä ja se on suota. Lampi on autio lukuun ottamatta pientä kämppää, joka sijaitsee 50 metrin etäisyydellä suon reunassa. Lammelle johtaa polkuja vierestä kulkevalta metsäautotieltä. == Pirkan Taival == Pirkan Taipaleen Parkanoon johtava reitti ohittaa Ahvenlammen sen eteläpuolelta kiertäen. Viereisellä Vähä Ojajärven kohdalla suon reunassa olevalla kalliolla sijaitsee nuotiopaikka. == Lähteet == Luokka:Poltinjoen–Leppäsjärven alue Luokka:Ikaalisten järvet
Vikainen

Vikainen on ollut muun muassa seuraavien suomalaisten sukunimi: * Inkeri Vikainen (1914–1994), kasvatustieteilijä * Juhani Vikainen (1936–2020), taidegraafikko ja kuvanveistäjä * Jussi Vikainen (1907–1992), kuvanveistäjä * Olavi Vikainen (1915–2005), sarjakuvataiteilija ja pilapiirtäjä * Voitto Vikainen (1912–1985), taidegraafikko.
Aittolampi (Ikaalinen)

Aittolampi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Aittolampi on osa Poltinjoen-Leppäsjärven aluetta. == Maantietoa == Lammen pituus on 450 metriä, leveys 200 metriä ja sen pinta-ala on 3,6 hehtaaria. Se sijaitsee 800 metriä Ojajärvestä kaakkoon kallioisista mäistä ja kivikoista muodostuvassa erämaassa. Lampeen on kaivettu yhdeksän suo-ojaa, joista yksi toimii samalla laskuojana Vähä Ojajärveen. Lammessa on yksi 100 metriä pitkä saari, joka hallitsee lammen näkymää. Rantaviivan pituus on 1,3 kilometriä ja on pääasiassa suota. Rantaan ulottuu kuitenkin kolme kallioista yli 15 metriä korkeaa mäkeä. Saareen on rakennettu vapaa-ajan asunto, mutta muuten lampi on autio. Sinne johtaa ainoastaa polkuja. == Pirkan Taival == Pirkan Taipaleen Parkanoon johtava reitti ohittaa Aittolammen sen pohjoispuolelta. Polku ylittää suon pitkospuita. Reitillä on nuotiopaikka Vähä Ojajärven kohdalla suon reunassa olevalla kalliolla. == Lähteet == Luokka:Poltinjoen–Leppäsjärven alue Luokka:Ikaalisten järvet Luokka:Tevaniemi
Maukka Maunula

Maukka Maunula on suomalainen punkrumpali, joka aloitti uransa vuonna 1988 perustetun Häiriköiden rumpalina. Maunula soittaa myös yhtyeissä The Heartburns, The Pistones, Särkyneet ja Kytänsoittajat. Maunulan aikaisempia yhtyeitä ovat Pää Kii, Nazi Death Camp, Vaasankatu SS ja Problems?. == Lähteet == == Aiheesta muualla == * Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
Bo-Jungar Wikgren

Bo-Jungar Paul Wikgren (s. 28. helmikuuta 1927 Karjaa – 30. tammikuuta 2013In memoriam, Åbo Akademi) oli suomalainen eläintieteilijä. Hän oli Åbo Akademin yleisbiologian apulaisprofessori vuodesta 1957 ja professori 1967–1990, ja hänen tutkimuskohteensa olivat erityisesti heisimadot. Jäätyään eläkkeelle hän työskenteli tieteenhistorian parissa ja julkaisi teoksen Biologins historia. Allmänt och i Finland (1996).Facta 2001, WSOY 1986, 18. osa, palsta 262Uppslagsverket.fi viitattu 26.2.2016 == Lähteet == Luokka:Suomalaiset eläintieteilijät Luokka:Suomalaiset professorit Luokka:Åbo Akademin professorit Luokka:Vuonna 1927 syntyneet Luokka:Vuonna 2013 kuolleet
Johan Reuter

Johan Titus Reuter (27. huhtikuuta 1929 Helsinki – 2. marraskuuta 2012) oli suomalainen biologi ja professori. Hän väitteli tohtoriksi Helsingin yliopistossa vuonna 1963 tutkielmalla The internal concentration in some hypotichous ciliates and its dependence on the external concentration. Hän oli Åbo Akademin yleisen biologian apulaisprofessori 1971–1992. Hänen tutkimuskohteenaan oli erityisesti hiirien ja rottien aineenvaihdunta.In memoriam. Åbo Akademi. Johan Reuterin veli on eläintieteilijä Tom Reuter. == Lähteet == Luokka:Suomalaiset biologit Luokka:Suomalaiset professorit Luokka:Åbo Akademin professorit Luokka:Vuonna 1929 syntyneet Luokka:Vuonna 2012 kuolleet
Julius Polin

Julius Bernhard Alexander Polin (23. syyskuuta 1869 Gruzino – 7. tammikuuta 1960 Helsinki) oli suomalainen liikemies ja mesenaatti.Päivästä päivään. 70 vuotta täyttää tänään..., Helsingin Sanomat, 23.09.1939, nro 256, s. 6, Kansalliskirjaston digitaaliset aineistot. Viitattu 14.09.2024 Julius Polinin vanhemmat olivat kapteeni Karl Julius Polin ja Maria Alexandra Malm. Hän syntyi Venäjän Gruzinossa, jossa hänen isänsä palveli upseerina. Polin kirjoitti ylioppilaaksi Helsingin ruotsalaisesta reaalilyseosta 1890 ja valmistui Helsingin yliopistosta 1891. Hän teki opintomatkan USA:han, Skotlantiin ja myöhemmin Saksaan ja Englantiin. Hän työskenteli AB Tornatorilla Tainionkoskella, Kaukaan tehtaalla Lappeenrannassa sekä Finska Ångfartygs Aktiebolagin palveluksessa ennen siirtymistään Kymintehtaan konttoripäälliköksi 1908. Polin työskenteli yhtiössä yli 30 vuoden ajan ja oli samalla vuodesta 1918 johtokunnan jäsenenä ja vuodesta 1924 apulaisjohtajana aina vuoteen 1937 saakka, jolloin hän erosi toimestaan. Osake- ja kiinteistösijoituksilla omaisuutensa luonut Polin oli myös mukana lukuisten ruotsinkielisten yhteisöjen toiminnassa, hän kuului muun muassa Stiftelsen för Åbo Akademin hallitukseen ja oli Folkhälsanin kunniajäsen. Vuonna 1960 perustettiin Inez och Julius Polins donationsfond -säätiö, jonka tehtävänä on tukea suomenruotsalaista kulttuuria. Mesenaattina tunnettu Polin oli myös suuri marsalkka C. G. E. Mannerheimin ihailija. 1920-luvulla Polin lahjoitti 100 000 markkaa Mannerheimin ratsastajapatsaan alkupääomaksi, mutta hanke toteutui vasta hänen viimeisinä elinvuosinaan ja veistos paljastettiin Polinin kuoleman jälkeen vuonna 1960. Julius Polin oli naimisissa vuodesta 1899 Ester Jenny Alexandra Waseliuksen kanssa ja avioeron jälkeen naimisissa 1917 Inez Helena Blombergin kanssa. == Teokset == * Kymmene Bruks Skyddskårs insats i Finlands Frihetskrig (suom. Kymintehtaitten suojeluskunnan osuus Suomen vapaussodassa - Muistojulkaisu), Kymintehtaitten suojeluskunta, Kymi, 1928. *Kymmene Aktiebolags Kulturella och Sociala Verksamhet (suom. Kymiyhtiön sivistyksellinen ja yhteiskunnallinen toiminta), Kymmene Aktiebolag, Kymi, 1932. *Släkten Polin: kort genealogisk-biografisk utredning, Tammisaari, 1943. *Mina mödernesläkter Malm och Roos. Ett supplement till ”Släkten Polin”, Turku, 1945. == Lähteet == Luokka:Suomalaiset liikemiehet Luokka:Suomalaiset mesenaatit Luokka:Vuonna 1869 syntyneet Luokka:Vuonna 1960 kuolleet